
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO PERDAVIMO PATIKĖJIMO TEISE UŽDARAJAI AKCINEI BENDROVEI „ŠAKIŲ VANDENYS“
2014 m. liepos 31 d. Nr. T-247
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Žemės įstatymo 16 straipsniu, Valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalimi, rajono savivaldybės tarybos 2013 m. kovo 28 d. sprendimu Nr. T-117 patvirtintu rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašu bei atsižvelgdama į uždarosios akcinės bendrovės „Šakių vandenys“ 2014 m. liepos 16 d. prašymą, nusprendžia:

1. Perduoti uždarajai akcinei bendrovei „Šakių vandenys“ patikėjimo teise rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą 1,0052 ha žemės sklypą (unikalus Nr. 4400-2520-7763, kadastro Nr. 8418/0001:13, inventorinis Nr. 102434, indeksuota vertė 5066 Lt, pagrindinė naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Šakių rajono savivaldybėje, Gelgaudiškio seniūnijoje, Skaistakaimio kaime, Nemuno g. 1B, savivaldybės savarankiškajai funkcijai atlikti – nuotekoms tvarkyti (nuotekų valymo įrenginiams statyti).

2. Įgalioti rajono savivaldybės administracijos direktorių pasirašyti žemės sklypo perdavimo-priėmimo aktą bei prižiūrėti, kad sprendimas būtų tinkamai vykdomas.

